ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने आईएनए की वयोवृद्ध सेनानी अंजलाई पोन्नुसामी के निधन पर शोक व्यक्त किया
प्रधानमंत्री श्री नरेन्द्र मोदी ने मलेशिया की प्रतिष्ठित आईएनए की वयोवृद्ध सेनानी अंजलाई पोन्नुसामी के निधन पर शोक व्यक्त किया है।
प्रधानमंत्री ने एक ट्वीट में कहा:
"मलेशिया की प्रतिष्ठित आईएनए की वयोवृद्ध सेनानी अंजलाई पोन्नुसामी जी के निधन से दुखी हूं। हम भारत के स्वतंत्रता आंदोलन में उनके साहस और प्रेरक भूमिका को हमेशा याद रखेंगे। उनके परिवार और दोस्तों के प्रति संवेदना।"
एमजी/ एमए/ एसकेएस
(
सूचना और प्रसारण मंत्रालय
भारतीय अंतर्राष्ट्रीय फिल्म महोत्सव का 51वां संस्करण पहली बार हाइब्रिड मोड में शुरू होने वाला है: उद्घाटन समारोह कल होगा
'कंट्री इन फोकस' खंड के तौर पर बांग्लादेश का एक प्रतिनिधिमंडल मौजूद रहेगा
15 प्रशंसित फिल्में गोल्डन पीकॉक के लिए प्रतिस्पर्धा करेंगी
भारतीय अंतर्राष्ट्रीय फिल्म महोत्सव  का 51वां संस्करण गोवा में पणजी के डॉ श्यामा प्रसाद मुखर्जी इंडोर स्टेडियम में  सुनहरे समुद्री तटों पर रंगारंग कार्यक्रम के साथ शुरू हो रहा है। कोविड-19 महामारी की वजह से आईएफएफआई पहली बार हाईब्रिड मोड में आयोजित किया जा रहा है। इसलिए इस फिल्मोत्सव के प्रतिनिधियों के पास अपने घरों में आराम से बैठकर फिल्मों तथा अन्य कार्यक्रमों को देखने और इनमें भाग लेने का विकल्प होगा। एशिया का सबसे पुराना और भारत का सबसे बड़ा फिल्म महोत्सव इस साल दुनिया भर की कुल 224 फिल्मों के प्रदर्शन से सुसज्जित होगा। इटली के जाने - माने सिनेमेटोग्राफर श्री विटोरियो स्टोराओ को उद्घाटन समारोह में प्रतिष्ठित लाइफटाइम अचीवमेंट पुरस्कार से सम्मानित किया जा रहा है।
केंद्रीय सूचना एवं प्रसारण मंत्री श्री प्रकाश जावड़ेकर और गोवा के मुख्यमंत्री डॉ प्रमोद सावंत द्वारा इस कार्यक्रम की अध्यक्षता की जाएगी।
स्टार-स्टडेड इवेंट में फिल्म निर्देशक पाब्लो सीजर , प्रसन्ना विथानगे , अबू बकर शॉकी , प्रियदर्शन  और रुबाइयात हुसैन  शामिल होंगे, जो फिल्मोत्सव के जूरी सदस्य भी हैं ।
इस वर्ष के 'कंट्री इन फोकस' खंड के तौर पर पड़ोसी देश बांग्लादेश को चुना गया है। इसलिए बांग्लादेश का एक प्रतिनिधिमंडल भी उद्घाटन समारोह में उपस्थित होगा। 'कंट्री इन फोकस' एक विशेष खंड है जो संबंधित देश की सिनेमाई उत्कृष्टता और योगदान को मान्यता देता है।
एनएफडीसी फिल्म बाजार का उद्घाटन भी इस अवसर पर किया जाएगा।
वार्षिक रूप से आयोजित होने वाले और वर्तमान में गोवा राज्य में हो रहे इस फिल्म महोत्सव का उद्देश्य दुनिया के सिनेमा को फिल्म कला की उत्कृष्टता प्रस्तुत करने के लिए एक साझा मंच प्रदान करना; अपने सामाजिक और सांस्कृतिक लोकाचार के संदर्भ में विभिन्न देशों की फिल्म संस्कृतियों की समझ तथा सराहना में योगदान पहुंचाना; और दुनिया के लोगों के बीच मित्रता एवं सहयोग को बढ़ावा देना है। इस महोत्सव का संचालन फिल्म समारोह निदेशालय  और गोवा सरकार के सहयोग से किया जाता है।
51वें आईएफएफआई के भारतीय पैनोरमा खंड में 23 फीचर और 20 गैर-फीचर फिल्मों का प्रदर्शन किया जाएगा। गोवा विशेष अनुभाग के तहत गोअन फिल्में प्रदर्शित की जाएंगी। इसके अलावा भारतीय अंतर्राष्ट्रीय फिल्म महोत्सव के अंतर्राष्ट्रीय प्रतियोगिता खंड में 15 प्रशंसित फिल्में गोल्डन पीकॉक पुरस्कार के लिए प्रतिस्पर्धा करेंगी।
3.00 बजे शुरू होने वाला यह कार्यक्रम डीडी इंडिया और डीडी नेशनल चैनलों पर प्रसारित किया जाएगा और पीआईबी के यूट्यूब चैनल youtube.com/pibindia पर लाइव-स्ट्रीम किया जाएगा।
एमजी/एएम/एन/डीवी
(Visitor Counter : 116
रेल मंत्रालय
रेल, वाणिज्य एवं उद्योग, उपभोक्ता मामले, खाद्य एवं सार्वजनिक वितरण मंत्री श्री पीयूष गोयल ने पूर्वी तथा पश्चिमी दोनों गलियारे पर डीएफसी में पूर्ण होने वाले विभिन्न खंडों की प्रगति की समीक्षा की
श्री गोयल ने कहा कि यह सुनिश्चित करने में कोई कसर नहीं छोड़ी जानी चाहिए ताकि पूरा किया गया प्रोजेक्ट जून 2022 तक राष्ट्र को समर्पित किया जा सके
रेल, वाणिज्य एवं उद्योग, उपभोक्ता मामले, खाद्य एवं सार्वजनिक वितरण मंत्री श्री पीयूष गोयल ने पूर्वी तथा पश्चिमी दोनों गलियारे पर समर्पित फ्रेट कॉरिडोर  में पूर्ण होने वाले विभिन्न खंडों की प्रगति की आज समीक्षा की।
श्री गोयल ने कहा कि यह सुनिश्चित करने में कोई कसर नहीं छोड़ी जानी चाहिए ताकि पूरा किया गया प्रोजेक्ट जून 2022 तक राष्ट्र को समर्पित किया जा सके।
कुछ खंडों में समय से पूर्व कार्य को पूरा करने में रेलवे की कठिनाइयों के बारे में बताए जाने पर, श्री गोयल ने कहा कि परियोजना को जून 2022 की अंतिम सीमा से पहले पूरा करने के उद्देश्य से सभी हितधारकों को काम में लगाने के लिए सभी प्रयास किए जाएंगे।
भारतीय रेल मालगाड़ियों के लिए तेज गति सुनिश्चित करने के उद्देश्य से समर्पित फ्रेट कॉरिडोर बना रहा है।
प्रधानमंत्री श्री नरेन्द्र मोदी ने 29 दिसम्बर, 2020 को पूर्वी समर्पित फ्रेट कॉरिडोर के 351 किलोमीटर लंबे न्यू खुर्जा-न्यू भाउपुर खंड का उद्घाटन किया था।
पहले चरण में, डीएफसीसीआईएल सोननगर-दनकुनी खंड के सार्वजनिक निजी भागीदारी खंड सहित पश्चिमी डीएफसी  और पूर्वी डीएफसी  का निर्माण कर रहा है।
पूर्वी समर्पित फ्रेट कॉरिडोर  लुधियाना  के निकट साहनेवाल से शुरू होगा और पंजाब, हरियाणा, उत्तर प्रदेश, बिहार तथा झारखंड राज्यों से होते हुए पश्चिम बंगाल के दनकुनी में समाप्त होगा। उत्तर प्रदेश के दादरी से मुंबई के जवाहरलाल नेहरू पोर्ट  को जोड़ने वाला पश्चिमी गलियारा, डब्ल्यूडीएफसी तथा ईडीएफसी के उत्तर प्रदेश, हरियाणा, राजस्थान, गुजरात और महाराष्ट्र राज्यों से होकर  गुजरेगा और यह 2800 रूट किलोमीटर जून 2022 तक चालू किया जाएगा।
प्रधानमंत्री कार्यालय
सिकंदराबाद रेलवे स्टेशन के पुनर्विकास से असंख्य लोगों को लाभ होगा: प्रधानमंत्री
प्रधानमंत्री श्री नरेन्द्र मोदी ने कहा है कि सिकंदराबाद रेलवे स्टेशन का पुनर्विकास बुनियादी ढांचे के उन्नयन की एक महत्वपूर्ण परियोजना है, जिससे असंख्य लोगों को लाभ होगा।
सिकंदराबाद रेलवे स्टेशन के पुनर्विकास कार्य के शिलान्यास के बारे में डीडी न्यूज के एक ट्वीट को साझा करते हुए, प्रधानमंत्री ने ट्वीट किया:
“बुनियादी ढांचे के उन्नयन की एक महत्वपूर्ण परियोजना जिससे असंख्य लोग लाभान्वित होंगे।”
प्रधानमंत्री कार्यालय
मालदीव और श्रीलंका की यात्रा पर रवाना होने के अवसर पर प्रधानमंत्री मोदी का बयान
मालदीव के राष्ट्रपति इब्राहिम मोहम्मद सोलिह और श्रीलंका के राष्ट्रपति मैत्रीपाला सिरीसेना के निमंत्रण पर मैं 8 और 9 जून को मालदीव और श्रीलंका की यात्रा पर रहूंगा। दूसरी बार सत्ता संभालने के बाद यह मेरी पहली विदेश यात्रा होगी।
पिछले साल दिसम्बर में हमें राष्ट्रपति सोलिह के भारत आगमन पर उनका स्वागत कर बहुत खुशी हुई थी। मुझे नवम्बर 2018 में राष्ट्रपति सोलिह के शपथ ग्रहण समारोह में भाग लेने का अवसर भी मिला था। मेरी मालदीव की यात्रा दीर्घकालिक मित्र और सामुद्रिक क्षेत्र के पड़ोसी देश के रूप में एक दूसरे को महत्व देने की हमारी सोच को परिलक्षित करती है।
हम मालदीव को एक बेहद महत्वपूर्ण साझेदार मानते हैं जिसके साथ हमारे गहरे ऐतिहासिक और सांस्कृतिक संबंध हैं। मालदीव के साथ हमारे द्विपक्षीय संबंध पिछले कुछ समय में और मजबूत हुए हैं। मुझे पूरा विश्वास है कि मेरी इस यात्रा से हमारे बहु-आयामी संबंध और गहरे होंगे।
मेरी श्रीलंका की यात्रा का उद्देश्य वहां 21 अप्रैल 2019 को ईस्टर के मौके पर हुए आतंकी हमले के मद्देनजर श्रीलंका की सरकार और जनता के साथ एकजुटता प्रदर्शित करना है। भारत आतंकवाद के खिलाफ लड़ाई में हमेशा श्रीलंका के साथ खड़ा है।
श्रीलंका के साथ हमारे द्विपक्षीय संबंध ने पिछले कुछ वर्षों में और गति पकड़ी है। मुझे नई सरकार के शपथ ग्रहण समारोह में हिस्सा लेने भारत आए श्री सिरीसेना से मिलने का अवसर मिला था। अपनी श्रीलंका यात्रा के दौरान में उनसे फिर मिलने को लेकर उत्साहित हूं।
मुझे विश्वास है कि मेरी मालदीव और श्रीलंका की यात्रा भारत की ‘पड़ोसी पहले की नीति’ तथा क्षेत्र में सुरक्षा और सबके विकास की सोच के अनुरूप अपने समुद्री क्षेत्र के सहयोगी देशों के साथ संबंधों को और मजबूत और सौहार्दपूर्ण बनाएगी।
सड़क परिवहन एवं राजमार्ग मंत्रालय
श्री नितिन गडकरी ने नागपुर में देश के पहले एलएनजी सुविधा संयंत्र का उद्घाटन किया, ऊर्जा और विद्युत क्षेत्र की ओर कृषि के विविधीकरण के लिए वैकल्पिक जैव ईंधन के महत्व पर जोर दिया
सड़क परिवहन और राजमार्ग मंत्री श्री नितिन गडकरी ने ऊर्जा और विद्युत क्षेत्र की ओर कृषि के विविधीकरण के लिए वैकल्पिक जैव ईंधन के महत्व पर जोर दिया है। उन्होंने आज नागपुर में देश के पहले एलएनजी सुविधा संयंत्र का उद्घाटन किया। उन्होंने कहा कि हम लोग अपनी अर्थव्यवस्था में पेट्रोल-डीजल और पेट्रोलियम उत्पादों के आयात पर 8 लाख करोड़ रुपये खर्च कर रहे हैं, जो एक बड़ी चुनौती है। मंत्री ने कहा कि हमने एक नीति तैयार की है जो आयात के विकल्प को लागत प्रभावी प्रदूषण मुक्त व स्वदेशी इथेनॉल, जैव सीएनजी, एलएनजी और हाइड्रोजन ईंधन के विकास को प्रोत्साहित करती है। मंत्री ने कहा कि मंत्रालय विभिन्न वैकल्पिक ईंधनों पर लगातार काम कर रहा है। उन्होंने आगे कहा कि हमें चावल, मक्का और चीनी को बर्बाद होने से बचाने के लिए अधिशेष का उपयोग करना होगा।
फ्लेक्स इंजन के बारे में श्री गडकरी ने कहा कि ऑटोमोबाइल विनिर्माताओं विशेषकर चौपहिया और दुपहिया वाहनों के लिए फ्लेक्स इंजन बनाना अनिवार्य करने के संबंध में तीन महीने में निर्णय लिया जाएगा। उन्होंने बताया कि अमेरिका, कनाडा और ब्राजील जैसे कई देशों के पास फ्लेक्स इंजन पहले से ही हैं। उन्होंने कहा कि वाहन की कीमत एकसमान रहती है, चाहे वह पेट्रोल हो या फ्लेक्स इंजन।
पूरा लिंक https://youtu.be/fDIh3Cv3fY8
सूचना और प्रसारण मंत्रालय
खेलो इंडिया यूनिवर्सिटी गेम्स का डीडी स्पोर्ट्स पर सीधा प्रसारण
भारत, खेलो इंडिया यूनिवर्सिटी गेम्स 2021 का इंतजार कर रहा है। ऐसे में खेल में रुचि रखने वाले लोगों के लिए यह अच्छी खबर है कि डीडी स्पोर्ट्स 24 अप्रैल, 2022 से शुरू होने वाले इस कार्यक्रम को सभी टीवी और मोबाइल पर लाइव दिखाएगा।
भारत में खेल संस्कृति को पुनर्जीवित करने के लिए खेलो इंडिया गेम्स के हिस्से के रूप में 2020 में शुरू किया गया, खेलो इंडिया यूनिवर्सिटी गेम्स का दूसरा आयोजन 24 अप्रैल से 3 मई, 2022 तक किया जा रहा है, जिसका उद्घाटन समारोह 24 अप्रैल को होगा और समापन समारोह 3 मई को होगा।
भारत में विभिन्न खेलों के लिए एक सशक्त बुनियादी सुविधा तैयार करने के उद्देश्य से, खेलो इंडिया यूनिवर्सिटी गेम्स एक राष्ट्रीय स्तर का अनेक खेलों वाला वार्षिक आयोजन है, जिसमें देश भर के विभिन्न खेल क्षेत्रों के एथलीट विभिन्न खेल आयोजनों में प्रतिस्पर्धा करते हैं। यह देश में सबसे बड़ी विश्वविद्यालय स्तर की खेल प्रतियोगिता है जिसका उद्देश्य ओलंपिक और एशियाई खेलों के लिए 18 से 25 वर्ष के आयु वर्ग के एथलीटों की पहचान करना और उन्हें प्रशिक्षित करना है।
भारतीय खेल प्राधिकरण के सहयोग से, डीडी स्पोर्ट्स ने इस आयोजन में विभिन्न खेलों के व्यापक कवरेज के लिए विस्तृत व्यवस्था की है, जिसमें 175 से अधिक विश्वविद्यालयों के 3800 से अधिक एथलीटों के भाग लेने की उम्मीद है। एथलेटिक्स, वॉलीबॉल, तैराकी, बास्केटबॉल, भारोत्तोलन, कुश्ती, कबड्डी, कराटे और योगासन का डीडी स्पोर्ट्स पर सीधा प्रसारण किया जाएगा, जबकि जूडो, टेनिस, मल्लखंभ, तीरंदाजी, तलवारबाजी, फुटबॉल, टेबल टेनिस, बैडमिंटन, हॉकी, शूटिंग और बॉक्सिंग का रिकॉर्ड किए गए प्रारूप में सीधा प्रसारण किया जाएगा। इस आयोजन में 20 खेल शामिल किए जा रहे हैं, जबकि इसके पहले वाले आयोजन में 18 खेल शामिल किए गए थे। इस आयोजन में पहली बार दो स्वदेशी विषयों - योगासन और मल्लखंभ को पहली बार शामिल किया गया है।
टीवी प्रसारण के अलावा, दर्शकों के लिए कई खेलों के सीधा प्रसारण के लिए, डीडी स्पोर्ट्स की 4 लाइव स्ट्रीम प्रसार भारती स्पोर्ट्स यूट्यूब चैनल पर एक साथ उपलब्ध होंगी। अंग्रेजी और हिंदी कमेंट्री और आकर्षक ग्राफिक्स के साथ प्रसारण किया जाएगा।
खेलों का प्रसारण डीडी स्पोर्ट्स पर प्रतिदिन सुबह 9 बजे से शाम 6 बजे तक लाइव/आस्थगित लाइव आधार पर किया जाएगा। इसके बाद आधे घंटे के हाइलाइट्स/सांख्यिकी आधारित शो और युवा प्रतिभाओं पर एक और आधे घंटे का शो होगा।
दैनिक हाइलाइट्स और महत्वपूर्ण कार्यक्रम दूरदर्शन के क्षेत्रीय चैनलों पर भी उपलब्ध होंगे। डीडी स्पोर्ट्स और डीडी नेशनल पर उद्घाटन और समापन समारोह का सीधा प्रसारण किया जाएगा।
खेलो इंडिया यूनिवर्सिटी गेम्स 2021 में प्रतिदिन की ताजा जानकारी को लेकर सभी अपडेट के लिए डीडी स्पोर्ट्स  और ऑल इंडिया रेडियो स्पोर्ट्स  के ट्विटर हैंडल से जुड़े रहें।
ऊपर बताए गए प्रसार भारती स्पोर्ट्स यूट्यूब चैनल पर 4 लाइव-स्ट्रीम देखने के लिए, नीचे दिए गए क्यूआर कोड को स्कैन करें।
स्वास्थ्य एवं परिवार कल्याण मंत्रालय
औषधि एवं प्रसाधन सामग्री अधिनियम के तहत 8 चिकित्सा सामानों के लिए नई विनियामकीय व्यवस्था
चिकित्सा उपकरण नियम  के तहत अपने विनियमाकीय आदेश के कार्यान्वयन के दौरान निर्बाध आपूर्ति श्रृंखला और पहुंच सुनिश्चित करने के लिए 6 माह का समय दिया गया
भारतीय उद्योग की जरूरतों के समाधान के लिए एक सक्रिय और संवेदनशील दृष्टिकोण अपनाते हुए केन्द्रीय स्वास्थ्य एवं परिवार कल्याण मंत्रालय ने आज आठ विनियमित चिकित्सा उपकरण की निर्बाध पहुंच सुनिश्चित करने के लिए एक अहम फैसला लिया है।
मंत्रालय ने पूर्व में औषधि एवं प्रसाधन सामग्री अधिनियम के तहत निम्नलिखित चिकित्सा सामानों को अधिसूचित किया था, जो 1 अप्रैल, 2021  के मुताबिक) से प्रभावी हो गया थाः
- सभी प्रत्योरोपित होने वाले चिकित्सा उपकरण;
- सीटी स्कैन उपकरण;
- एमआरआई उपकरण;
- डेफिब्रिलेटर;
- पीईटी उपकरण;
- डायलिसिस मशीन;
- एक्स-रे मशीन; और
- बोन मैरो सेल सेपरेटर।
इस क्रम में संबंधित आदेश के मुताबिक, आयातकों/ विनिर्माताओं को 1 अप्रैल, 2021 से उक्त उपकरणों के आयात/ विनिर्माण के लिए, जैसी स्थिति हो, केन्द्रीय लाइसेंसिंग प्राधिकरण या राज्य लाइसेंसिंग प्राधिकरण से आयात/विनिर्माण लाइसेंस लेने की जरूरत है।
नई विनियामकीय व्यवस्था को सुचारू रूप से लागू करने के दौरान, इन चिकित्सा उपकरणओं की आपूर्ति श्रृंखला को बनाए रखने और पहुंच सुनिश्चित करने के क्रम में, केन्द्रीय स्वास्थ्य एवं परिवार कल्याण मंत्रालय ने अब फैसला किया है कि इन उपकरणों के आयात/ विनिर्माण में लगे मौजूदा आयातक/ विनिर्माता ने अगर पहले ही एमडीआर, 2017 के प्रावधानों के तहत, जैसी स्थिति हो, उपकरण  के संबंध में आयात/ विनिर्माण लाइसेंस के लिए आवेदन जमा कर दिया है, तो आवेदन को वैध माना जाएगा और आयातक/ विनिर्माता इस आदेश के जारी होने के 6 महीने तक या, स्थिति के आधार पर केन्द्रीय लाइसेंसिंग प्राधिकरण या राज्य लाइसेंसिंग प्राधिकरण द्वारा संबंधित आवेदन पर फैसला लेने तक, जो भी पहले हो, आयात/ विनिर्माण जारी रख सकता है।
इस संबंध में औषध महानियंत्रक  ने सीडीएससीओ की वेबसाइट के माध्यम से 18 अप्रैल, 2021 को आदेश जारी कर दिया है।
खान मंत्रालय
केंद्रीय मंत्री श्री प्रह्लाद जोशी योग उत्सव मनाने में राष्ट्र के साथ शामिल हुए
केंद्रीय कोयला, खान और संसदीय कार्य मंत्री श्री प्रह्लाद जोशी आज यहां शास्त्री भवन में आठवें अंतरराष्ट्रीय योग दिवस को ध्यान में रखते हुए आयोजित कार्यक्रम का उत्सव मनाने में राष्ट्र के साथ शामिल हुए।
'योग उत्सव' के हिस्से के रूप में आगामी अंतर्राष्ट्रीय योग दिवस- 2022 को ध्यान में रखते हुए, खान मंत्रालय द्वारा आयोजित इस कार्यक्रम में कोयला, खान और संसदीय कार्य मंत्रालयों के अधिकारियों और कर्मचारियों ने लगभग 250 लोगों के साथ आयुष मंत्रालय के मोरारजी देसाई राष्ट्रीय योग संस्थान के विशेषज्ञों द्वारा प्रदर्शित योग के तरीके का अभ्यास करते हुए सक्रिय भागीदारी की।
लोगों को अपने दैनिक जीवन में योगाभ्यास अपनाने के लिए प्रोत्साहित करते हुए श्री प्रह्लाद जोशी ने कहा, "संतुलित जीवन जीने के लिए शारीरिक और मानसिक स्वास्थ्य दोनों के लिए योग अनिवार्य है। योग की लोकप्रियता देश की सीमाओं को पार कर गई है और आज दुनिया भर में इसका अभ्यास किया जाता है।''
श्री जोशी ने योग को दुनिया भर में लोकप्रिय बनाने के लिए प्रधानमंत्री को धन्यवाद दिया। उन्होंने कहा, ''स्वयं योग के शौकीन होने के अलावा, प्रधानमंत्री श्री नरेन्द्र मोदी ने योग को जीवन के तरीके के रूप में अपनाने के लिए लोगों की कल्पना और उत्साह को समझ लिया है। जिस पैमाने पर भारत और दुनिया भर में अब योग का अभ्यास किया जाता है वह अभूतपूर्व है।”
इस अवसर पर कोयला, खान और रेल राज्य मंत्री श्री रावसाहेब पाटिल दानवे, संसदीय कार्य और संस्कृति राज्य मंत्री श्री अर्जुन राम मेघवाल, केंद्रीय खान सचिव श्री आलोक टंडन और संसदीय कार्य सचिव श्री ज्ञानेश कुमार उपस्थित थे।
प्रधानमंत्री श्री नरेन्द्र मोदी द्वारा 2014 में संयुक्त राष्ट्र महासभा में योग की अवधारणा का प्रस्ताव करने के बाद प्रत्येक वर्ष 21 जून को अंतर्राष्ट्रीय योग दिवस मनाया जाता है। दुनिया के 175 देशों ने प्रधानमंत्री के इस विचार का समर्थन किया था।
कोविड-19 महामारी के कारण दो साल के अंतराल के बाद लोगों की भागीदारी से अंतरराष्ट्रीय योग दिवस आयोजित किया जा रहा है। प्रधानमंत्री श्री नरेन्द्र मोदी अगले महीने 21 जून को कर्नाटक के मैसूर में सामूहिक योगाभ्यास का नेतृत्व करने के लिए तैयार हैं।
संचार एवं सूचना प्रौद्योगिकी मंत्रालय
देश भर के पंद्रह शहरों और आसपास के क्षेत्रों में आयोजित ड्राइव टेस्ट पर भारतीय दूरसंचार विनियामक प्राधिकरण ने रिपोर्ट जारी की
भारतीय दूरसंचार विनियामक प्राधिकरण  दूरसंचार सेवा प्रदाताओं की सहायता से पंद्रह शहरों और आस-पास के क्षेत्रों- जालंधर, अंबाला, आइजोल, कोंटाई, इम्फाल, किशनगंज, पोर्टब्लेयर, बिलासपुर, ग्वालियर, मेरठ, अहमदनगर, चिकमंगलूर, वारंगल, कटक, कोयंबटूर, दो राजमार्गों मेरठ-आगरा, ग्वालियर-गुना और एक रेल मार्ग रायगढ़ से डोंगरगढ़ में जून 2022 को समाप्त तिमाही में ड्राइव टेस्ट आयोजित किए।
यह ड्राइव टेस्ट आवाज और डेटा सेवाओं के लिए सेलुलर मोबाइल टेलीफोन सेवा प्रदाताओं द्वारा प्रदान की गई नेटवर्क गुणवत्ता का आकलन करने के लिए आयोजित किए गए थे। आयोजित किए गए ड्राइव टेस्टों का विवरण नीचे दिया गया है:
|
|
क्रमांक
|
|
शहर
|
|
लाइसेंस प्राप्त सेवा क्षेत्र 
|
|
-
|
|
जालंधर
|
|
पंजाब
|
|
-
|
|
अंबाला
|
|
हरियाणा
|
|
-
|
|
आइजोल
|
|
पूर्वोत्तर
|
|
-
|
|
इम्फाल
|
|
पूर्वोत्तर
|
|
-
|
|
कोंटाई
|
|
पश्चिमबंगाल
|
|
-
|
|
पोर्टब्लेयर
|
|
पश्चिमबंगाल
|
|
-
|
|
किशनगंज
|
|
बिहार
|
|
-
|
|
बिलासपुर
|
|
मध्यप्रदेश
|
|
-
|
|
ग्वालियर
|
|
मध्यप्रदेश
|
|
-
|
|
मेरठ
|
|
उत्तर प्रदेश 
|
|
-
|
|
अहमदनगर
|
|
महाराष्ट्र
|
|
-
|
|
चिकमंगलूर
|
|
कर्नाटक
|
|
-
|
|
वारंगल
|
|
तेलंगाना
|
|
-
|
|
कटक
|
|
ओडिशा
|
|
-
|
|
कोयंबटूर
|
|
तमिलनाडु
|
|
-
|
|
ग्वालियर - गुना राजमार्ग
|
|
मध्य प्रदेश
|
|
-
|
|
मेरठ - आगरा राजमार्ग
|
|
उत्तर प्रदेश 
|
|
-
|
|
रायगढ़-डोंगरगढ़ रेल मार्ग
|
|
मध्य प्रदेश
इस क्षेत्र में प्रचालन कर रहे सभी दूरसंचार सेवा प्रदाताओं के नेटवर्क के लिए प्रमुख निष्पादन संकेतकों  का मूल्यांकन किया गया था। आवाज सेवाओं के लिए केपीआई - कवरेज; कॉल सेटअप सफलता दर; ड्रॉप कॉल दर, ब्लॉक कॉल दर, हैंडओवर सफलता दर , आरएक्स गुणवत्ता हैं। डेटा सेवाओं के लिए केपीआई डाउनलोड और अपलोड थ्रूपुट, वेब ब्राउज़िंग डिले, वीडियो स्ट्रीमिंग डिले और विलंबता हैं।
संपूर्ण रिपोर्ट ट्राई की वेबसाइट www.analytics.trai.gov.in पर उपलब्ध है। किसी भी स्पष्टीकरण के मामले में, कृपया, श्री आनंद कुमार सिंह, सलाहकार , से दूरभाष सं. +91-11-2323-0404 या ईमेल आईडी: advqos@trai.gov.in पर संपर्क करें।
गृह मंत्रालय
केन्द्रीय गृह एवं सहकारिता मंत्री श्री अमित शाह कल नई दिल्ली में आयोजित शंघाई सहयोग संगठन  के सदस्य-देशों के आपातकालीन स्थितियों की रोकथाम एवं उन्मूलन से संबंधित विभागों के प्रमुखों की एक बैठक की अध्यक्षता करेंगे
प्रधानमंत्री श्री नरेन्द्र मोदी के नेतृत्व में, भारत एससीओ में सक्रियता के साथ भाग लेता रहा है और इस संगठन के विभिन्न तंत्रों को पर्याप्त समर्थन प्रदान करता रहा है
वर्ष 2017 में एक पूर्ण सदस्य देश के रूप में प्रवेश करने के बाद से, भारत ने इस संगठन के साथ एक सक्रिय जुड़ाव बनाए रखा है और एससीओ के सदस्य देशों, पर्यवेक्षकों और संवाद भागीदारों के पारस्परिक लाभ से संबंधित प्रस्तावों को शुरू करने पर ध्यान केन्द्रित करता रहा है
भारत ने समरकंद  में आयोजित 2022 एससीओ शिखर सम्मेलन में एससीओ की चक्रीय आधार पर मिलने वाली अध्यक्षता ग्रहण की थी, और, वह इस वर्ष सदस्य - देशों के राष्ट्राध्यक्षों की परिषद के अगले शिखर सम्मेलन की मेजबानी करेगा
श्री अमित शाह इस एससीओ बैठक के दौरान कल एससीओ के कुछ सदस्य देशों के मंत्रियों के साथ द्विपक्षीय बैठकें भी करेंगे
केन्द्रीय गृह एवं सहकारिता मंत्री श्री अमित शाह कल नई दिल्ली में आयोजित शंघाई सहयोग संगठन  के सदस्य-देशों के आपातकालीन स्थितियों की रोकथाम एवं उन्मूलन से संबंधित विभागों के प्रमुखों की एक बैठक की अध्यक्षता करेंगे। श्री अमित शाह एससीओ की इस बैठक के दौरान एससीओ के कुछ सदस्य देशों के मंत्रियों के साथ द्विपक्षीय बैठकें भी करेंगे।
प्रधानमंत्री श्री नरेन्द्र मोदी के नेतृत्व में, भारत एससीओ में सक्रियता के साथ भाग लेता रहा है और इस मंच के विभिन्न तंत्रों को पर्याप्त समर्थन प्रदान करता रहा है। वर्ष 2017 में एक पूर्ण सदस्य देश के रूप में प्रवेश के बाद से, भारत ने इस संगठन के साथ एक सक्रिय जुड़ाव बनाए रखा है। भारत एससीओ के सदस्य देशों, पर्यवेक्षकों और संवाद भागीदारों के पारस्परिक लाभ के प्रस्तावों को शुरू करने पर ध्यान केन्द्रित कर रहा है।
एससीओ के सदस्य-देशों के आपातकालीन स्थितियों की रोकथाम एवं उन्मूलन से संबंधित विभागों के प्रमुखों की बैठक के दौरान, एससीओ के सदस्य-देशों के प्रतिनिधि अपने संबंधित क्षेत्रों में हुई व्यापक पैमाने वाली आपातकालीन स्थितियों और उन्हें संभालने के लिए किए गए उपायों से संबंधित जानकारियां साझा करेंगे। ये प्रतिनिधि एससीओ के ढांचे के भीतर आपातकालीन स्थितियों की रोकथाम एवं उन्मूलन के क्षेत्र में नवीन कार्यप्रणालियों, प्रौद्योगिकियों और भविष्य में सहयोग की संभावनाओं के बारे में भी अपने विचार साझा करेंगे। इन विचार-विमर्शों के आधार पर, सदस्य-देश एससीओ के ढांचे के भीतर तैयारी, आपातकालीन प्रतिक्रिया और प्राकृतिक एवं मानव निर्मित आपदाओं से उत्पन्न होने वाले प्रभाव को संयुक्त रूप से कम करने के क्षेत्र में आपसी सहयोग बढ़ायेंगे।
इस बैठक में शामिल प्रतिभागी 2023-2025 के दौरान आपातकालीन स्थिति के उन्मूलन में सहायता प्रदान करने संबंधी सहयोग से संबंधित एससीओ के सदस्य देशों के बीच हुए समझौते के कार्यान्वन से जुड़ी कार्य योजना पर भी चर्चा करेंगे और उसे मंजूरी देंगे। यह कार्य योजना एससीओ के सदस्य-देशों के बीच आपातकालीन स्थितियों की रोकथाम एवं उन्मूलन के मामले में सहयोग बढ़ाने की दिशा में योगदान देगी।
भारत ने समरकंद  में आयोजित 2022 एससीओ शिखर सम्मेलन में एससीओ की चक्रीय आधार पर मिलने वाली अध्यक्षता ग्रहण की थी। वर्तमान अध्यक्ष के रूप में, भारत इस वर्ष सदस्य – देशों के राष्ट्राध्यक्षों की परिषद के अगले शिखर सम्मेलन की मेजबानी करेगा।
कोयला मंत्रालय
कोयला सचिव ने व्यवसाय में सुगमता और पर्यावरण अनुकूलन की समीक्षा के लिए कोयला नियंत्रक संगठन के अधिकारियों के साथ बैठक की
कोयला नियंत्रक संगठनों के कामकाज की समीक्षा के लिए हाल ही में कोयला सचिव डॉ. अनिल कुमार जैन की अध्यक्षता में एक बैठक का आयोजन किया गया जिसमें कोयला मंत्रालय और कोयला नियंत्रक संगठन के वरिष्ठ अधिकारी उपस्थित हुए। कोयला मंत्रालय में सचिव ने व्यवसाय में सुगमता और पर्यावरण में स्थिरता संबंधी पहलुओं की समीक्षा की और खनन योजना तथा खदान बंद करने की योजना की अनुमोदन प्रक्रिया के विकेंद्रीकरण की सराहना की। उन्होंने 2200 किलो kcal/किग्रा से कम जीसीवी वाले कोयले के मूल्य निर्धारण के संबंध में इसी तरह की कार्रवाई के निर्देश दिए। बंद हो चुकी खदानों में पर्यावरण अनुकूल और स्थायी प्रबंधन का भी निर्देश किया।
कोयला मंत्रालय ने खनन योजना के अनुमोदन की प्रक्रिया को आसान बनाने के लिए, खनन योजना की तैयारी और अनुमोदन की प्रक्रिया को सरल बनाया और मई 2020 में संशोधित दिशा निर्देशों को लागू किया। संशोधित दिशा निर्देश में आवश्यक दस्तावेजों की संख्या को कम करने की दिशा में महत्वपूर्ण बदलाव किए गए और आवेदन की प्रक्रिया को ऑनलाइन करने के लिए आवश्यक और आसान उपाय शुरू किए गए। खनन योजनाओं को मंजूरी देने के अधिकारों को भी विकेन्द्रीकृत किया गया और कोयला नियंत्रक संगठनों को यह अधिकार प्रदान किए गए। विवाद निवारण तंत्र के हिस्से के रूप में, कोयला ब्लॉकों के आवंटन में अधिक से अधिक पारदर्शिता सुनिश्चित करने के लिए अपीलीय प्रणाली भी शुरू की गई। ब्लॉक आवंटन से संबंधी खनन योजना की मंजूरी नहीं मिलने पर पुनर्विचार के लिए कोयला सचिव से अपील किए जाने का विकल्प दिया गया।
व्यवसाय करने में सुगमता और आवंटित कोयला ब्लॉकों के शीघ्र संचालन के लिए, इस साल जनवरी में सिंगल विंडो क्लीयरेंस पोर्टल लॉन्च किया गया। इससे पहले एक एकीकृत मंच न होने के कारण आवंटित कोयला खदान शुरू करने के लिए परियोजना प्रस्तावक को आवश्यक मंजूरी/अनुमोदन के लिए विभिन्न प्रशासनिक मंत्रालयों और सरकारी विभागों से अलग-अलग संपर्क करने की आवश्यकता होती है और मंजूरी लेना अनिवार्य होता था, जिससे कोयला खदानों के संचालन में देरी होती थी। कोयला नियंत्रक संगठन ने पोर्टल के माध्यम से आवंटन के लिए प्रसंस्करण और संचार साझा करने की प्रक्रिया शुरू की और पोर्टल को पर्यावरण, वन और जलवायु परिवर्तन मंत्रालय  के परिवेश  पोर्टल से जोड़ा।
कोयले की कीमत के संबंध में वर्तमान तंत्र के अंतर्गत 2200 kcal/किलोग्राम से अधिक के सकल कैलोरी मान  के आधार पर कोयले की कीमत का निर्धारण किया जाता है। 2200 kcal/किलोग्राम  से कम जीसीवी का कोयला अवर्गीकृत या अस्वीकार माना जाता है। ठोस अपशिष्ट प्रबंधन नियम 2016 के नियम 27 में 1500 kcal /किलोग्राम से अधिक कैलोरी मान वाले ठोस अपशिष्ट से ऊर्जा निकालने का प्रावधान है। नियम के अनुरूप कोयला सचिव ने निर्देश दिया कि ऐसे कम जीसीवी कोयले से भी पर्यावरण के अनुकूल तरीके से ऊर्जा निकाली जाए और जब तक 2200 kcal /किलोग्राम से कम ग्रेड वाले कोयले की कीमत का निर्धारण न कर लिया जाए तब तक खरीददारों से जी-17 ग्रेड वाले कोयले की कीमत से 10% कम कीमत ली जाए।
कोयला सचिव ने सभी संस्थागत तंत्रों से बंद हो चुके कोयला खदानों में कोयला कंपनियों की कार्यप्रणाली की निगरानी करने का निर्देश दिया ताकि उन खदानों को पर्यावरण अनुकूल प्रणाली के अनुरूप बंद किया जा सके।
प्रधानमंत्री कार्यालय
17 वें भारत-आसियान आभासी शिखर सम्मेलन में प्रधानमंत्री का सम्बोधन
नमस्ते,
Excellency, प्रधान मंत्री नुयेन सुवन फुक,
Excellencies,
हर साल की तरह हम हाथ-से-हाथ जोड़ कर अपनी पारम्परिक Family Photo नहीं ले पाए! किन्तु फिर भी मुझे ख़ुशी है कि इस virtual माध्यम से हम मिल रहे हैं।
सबसे पहले मैं आसियान के वर्तमान Chair Vietnam, और आसियान में भारत के वर्तमान country coordinator Thailand की प्रशंसा करना चाहता हूँ।COVID की दिक्कतों के बावजूद आपने अपनी जिम्मेदारियों को बखूबी निभाया है।
Excellencies,
भारत और आसियान की Strategic Partnership हमारी साझा ऐतिहासिक, भौगोलिक और सांस्कृतिक धरोहर पर आधारित है।आसियान समूह शुरू से हमारी Act East Policy का मूल केंद्र रहा है।
भारत के "Indo Pacific Oceans Initiative” और आसियान के "Outlook on Indo Pacific” के बीच कई समानताएं हैं।हम मानते हैं कि "Security and Growth for All in the Region” के लिए एक "Cohesive and Responsive आसियान” आवश्यक है।
भारत और आसियान के बीच हर प्रकार की Connectivity को बढ़ाना - physical, आर्थिक, सामाजिक, डिजिटल, financial, maritime - हमारे लिए एक प्रमुख प्राथमिकता है।
पिछले कुछ सालों में हम इन सभी क्षेत्रों में क़रीब आते गए हैं।मुझे विश्वास है कि आज की हमारी बातचीत, चाहे ये virtual माध्यम से ही हो रही हो, हमारे बीच की दूरी को और कम करने के लिए लाभदायक होगी।
मैं एक बार फिर आप सभी को आज की वार्ता के लिए धन्यवाद देता हूँ।